Kirkelyden i Gamvik sognet fra gammelt av til Lebesby prestegjeld, og det kan ha vært et gudshus i Gamvik allerede i 1720. Misjonskirken ved Gullholmen i Tana ble revet og flyttet til Gamvik i 1856. Den 15. august 1858 ble den tidligere Samekirken i Tana innviet til kapell i Gamvik under Lebesby prestegjeld. Ved kgl.res. av 16. november 1861 gikk Gamvik kapell over til å bli annekskirke under Tana, som dette året ble eget Tana prestegjeld.